open-index/open-wikipedia-markdown huggingface dataset:
Chungnyeol av Goryeo

**Chungjeong av Goryeo** (født 1236, død 1308) var den 25. konge av det koreanske kongedømmet Goryeo. Han var sønn av sin far, kong Wonjong.

Chungnyeol var den første av Goryeo-kongene som fikk tittelen *wang* (王), som betyr «konge». Tidligere monarker hadde fått tempelnavn med suffikset *jo* (祖) eller *jong* (宗), som betyr «ærede forfar» og en tittel typisk reservert for herskerne. Etter at Goryeo ble underordnet Yuan-dynastiet, innførte Kublai-khan en praksis med å redusere egen makt og beordret at Goryeo-herskerne ikke kunne benytte slike titler heretter.

Kong Chungnyeol, som kronprins Sim, foreslo ekteskap til en av Kublai-khans døttre. Kublai Khan sa seg enig og de neste 80 årene giftet Gorgeo-kongene seg med medlemmer av den mongolske kongefamilien. Arvinger til trona ble gitt mongolske navn og ble sendt til Dadu der de skulle vokse opp fram til de var voksne.
Any Time at All

**«Any Time at All»** er en sang av The Beatles som ble skrevet hovedsakelig av John Lennon, men offisielt kreditert Lennon/McCartney. Sangen ble først utgitt 10. juli 1964 på gruppens tredje britiske album *[[A Hard Day's Night (album)|A Hard Day's Night]]*. I USA ble den først utgitt ti dager senere på *[[Something New]]*.

## Bakgrunn

Lennon var den mest aktive låtskriveren i perioden hvor albumet *A Hard Day's Night* ble innspilt. McCartney sto for sangene «And I Love Her», «Can't Buy Me Love» og «Things We Said Today», mens Lennon var hovedansvarlig for de resterende ti sangene. «Any Time At All» var en av dem og han følte det var en påtvungen komposisjon for å fylle ut sangkvota på det kommende albumet. I et intervju fra 1980 fortalte han at «Any Time at All» var en omskriving av «It Won't Be Long» (fra *[[With The Beatles]]*) og at det var samme akkordmønster med hans ropende vokal. Det var sannsynligvis McCartney som fant på instrumentalpartiet i «Any Time at All».

## Innspilling

2. juni 1964 var gruppen i Abbey Road Studios og de startet med syv tagninger av «Any Time at All». Der og da hadde ikke sangen noe instrumentalparti. Derfor lot de den ligge litt og tok fatt på «Things We Said Today» og «When I Get Home», før de atter igjen spilte inn tagning 8 – 11 av «Any Time at All». I instrumentalpartiet utgjorde både piano, akustisk gitar og sologitar en solo bestående kun av akkorder. I likhet med sangen «A Hard Day's Night» (og senere «No Reply»), måtte Lennon igjen «låne» McCartneys stemme siden det var en strofe som Lennon ikke nådde opp til de høye tonene.

I versene var Lennon avhengig av å spille inn stemmen sin to ganger siden siste ord i en strofe fortsatt lød mens neste strofe skulle til å begynne. Her er et eksempel:

Det ble gjort noe arbeid på sangen 3. juni 1964 også uten at det er notert ned noe sted hva som ble gjort. Det som er sikkert er at Ringo Starr ikke var involvert siden han i full hast var blitt kjørt til sykehus samme morgen grunnet et illebefinnende.

## Musikere og instrumenter

*John Lennon: akustisk gitar, vokal
*Paul McCartney: bass, piano, vokal (sporadisk)
*George Harrison: sologitar (12-strengers Rickenbacker)
*Ringo Starr: trommer

## Coverversjoner

* Nils Lofgren ga ut en coverversjon av «Any Time at All» på albumet *Nights Fades Away* i 1981.
* Bryan Adams spilte inn sangen og ga den ut på albumet ''Tracks of My Years i 2014.

## Referanser


## Eksterne lenker
* Sangteksten (presentert på The Beatles' offisielle webside).
Dale Frail

**Dale Frail** (født 1961) er en canadisk radioastronom ved *National Radio Astronomy Observatory* (NRAO) i Socorro, New Mexico, USA. Sammen med Aleksander Wolszczan oppdaget han i 1992 de første eksoplanetene ved pulsaren PSR B1257+12.

Frail avla doktorgrad ved University of Toronto i 1989.

## Referanser


## Eksterne lenker
*
Things We Said Today

**«Things We Said Today»** er en sang av The Beatles som ble skrevet av Paul McCartney, men kreditert Lennon/McCartney). Sangen ble utgitt 10. juli 1964 på gruppens tredje britiske album *[[A Hard Day's Night (album)|A Hard Day's Night]]*. I USA ble den utgitt ti dager senere på albumet Something New.

## Bakgrunn

Kjæresteparene McCartney og Jane Asher samt Ringo Starr og Maureen Cox var på ferie i blant annet Saint Thomas på De amerikanske Jomfruøyer i perioden 2. – 27. mai 1964. Mens de slappet av på luksusbåten *Happy Days*, tok McCartney fram sin gitar og komponerte «Things We Said Today». Teksten handlet om hvordan paret Asher og McCartney ville savne de dagene de slappet av på Saint Thomas i og med at de begge hadde lite fritid sammen når de jobbet på hver sin kant i hverdagen. McCartney var veldig fornøyd med akkord sammensetningene i sangen. John Lennon ga skryt til McCartney for sangen i et av sine siste intervjuer i 1980.

## Innspilling

Gruppen spilte inn «Things We Said Today» 2. juni 1964 i Abbey Road Studios. Tagning tre ble et tilfredsstillende resultat. Lennon la på et piano som var mening skulle fjernes, men lyden av pianoet ble fanget opp av en mikrofon på et annet pålegg, så derfor høres det i mellomversene. Ringo Starr la på en tamburin og McCartney supplerte med to vokal innslag som sporadisk gikk over i harmoni. En ekstra akustisk gitar ble også lagt på der hvor det er markering. Dette skjedde muligens 3. juni 1964 hvor det også foregikk arbeid på sangen, uten det er notert ned noe sted hva som ble gjort.

## Personell

*Paul McCartney: bass, vokal, harmonivokal
*John Lennon: akustisk gitar, piano
*George Harrison: elektrisk gitar, akustisk gitar
*Ringo Starr: trommer, tamburin

The Beatles spilte «Things We Said Today» for BBC programmet *Top Gear*. Det ble innspilt 16. juli 1964 og kringkastet to dager senere. Også her er McCartneys stemme dobbelt innspilt. Opptaket ble utgitt i 1994 på *[[Live at the BBC]]*.

Videre spilte gruppen spilte sangen på sine 1964-turnéer i USA (august/september) og Storbritannia (oktober/november). I 1977 ble en konsertversjon fra Los Angeles gitt ut på *[[The Beatles at the Hollywood Bowl]]*. Opptaket er fra 23. august 1964. Det finnes amatør filmopptak fra akkurat den konserten som viser at George Harrison bidrar med harmonivokal da de fremførte «Things We Said Today».

McCartney tok den med på repertoaret da han la ut på sin verdensturne i 1989/1990. Han debuterte med den 26. september 1989 i Drammenshallen. Han ga ut en konsertversjon fra Madrid 2. november 1989 på *[[Tripping the Live Fantastic]]*. Videre ga han ut en annen versjon på CD singlen *Biker Like an Icon* i 1993 (som også ble utgitt på *[[Off the Ground – The Complete Works]]*) hvis opptak var fra MTV showet *Unplugged*.

## Referanser
Huijong av Goryeo

**Huijong av Goryeo** (født 1181, død 1237) var den 21. konge av det koreanske kongedømmet Goryeo.

Han var kong Sinjongs eneste sønn.
Didier Queloz

**Didier Patrick Queloz** (født 23. februar 1966) er en sveitsisk astronom kjent for funn av eksoplaneter. I 2019 ble han tildelt nobelprisen i fysikk sammen med Michel Mayor og James Peebles.

Queloz var doktorgradstudent ved Université de Genève da han og Michel Mayor oppdaget de første eksoplanetene rundt en hovedseriestjerne (de aller første eksoplanetene ble oppdaget i 1992 av Aleksander Wolszczan rundt pulsaren PSR B1257+12). Queloz utførte en analyse på 51 Pegasi hvor han brukte målinger av radialhastigheter (dopplereffekt) og ble overrasket over å finne en planet med en omløpsperiode på 4,2&nbsp;dager. Han hadde utført analysen som en øvelse for å finslipe ferdighetene sine.

## Referanser


## Eksterne lenker
*
Sinjong av Goryeo

**Sinjong av Goryeo** (født 1144, død 1204) var den 20. konge av det koreanske kongedømmet Goryeo.

Han var femte sønn av kong Injong, og besteg trona etter at hans bror kong Myeongjong ble sendt i eksil av Choe Chungheon.

Han var boklærd, men lik hans bror hadde han ingen reelle makt, den lå i hendene til Choe Chungheon etter at Choe-familien i 1170 hadde gjennomført et statskupp og etablerte et militærregime.

Han valgte å abdisere for din sønn, kong Huijong.
Gangjong av Goryeo

**Gangjong av Goryeo** (født 1152, død 1213) var den 22. konge av det koreanske kongedømmet Goryeo.

Han var eldste sønn av kong Myeongjong. Hans mor var Dronning Gwangjeong, hans kone var Dronning Wondeok, av Yu-klanen, datter av Sin An-hu.

Gangjong kom til trona i 1173. I 1197 ble han og hans far forvist til øya Ganghwa av militærlederen Choe Chung-heon. I 1210 returnerte Gangjong til hovedstaden, der han fikk kongetittelen Huijong året etter.

Gangjongs grav ligger utenfor den gamle Goryeo-hovedstaden, i dagens Hyŏnhwa-ri, Kaepung-gun, Sør-Hwanghae, Nord-Korea.

## Eksterne lenker
*
Big Brother-sendinger på verdensbasis

En oversikt over *[[Big Brother]]*-sendinger fra hele verden.

## ''Big Brother'' rundt i verden

## Fotnoter




## Eksterne lenker
* *[http://bigbrotherafrica.com/ Big Brother]* Africa 
* *[http://bigbrother.3mobile.com.au/ Big Brother]* Australia 
* *[http://bbb.globo.com/ Big Brother]* Brasil
* *[http://www.bigbrother.bg/ Big Brother]* Bulgaria 
* *[http://www2.loftstory.tqs.ca/emissions/loft_story2/ Big Brother]* Canada 
* *[http://bb2014.dk/ Big Brother]* Danmark 
* *[http://www.sub.fi/bigbrother Big Brother]* Finland
* *[http://www.pinoybigbrother.com/ Big Brother]* Filippinene 
* *[http://www.bigmother.gr/ Big Brother]* Hellas 
* *[http://www.grandefratello.jumpy.it/ Big Brother]* Italia 
* *[http://www.rtl.hr/bigbrother/ Big Brother]* Kroatia 
* *[http://www.bigbrother.naranya.com/ Big Brother]* Mexico 
* *[http://www.big-brother.nl/ Big Brother]* Nederland
* *[http://www.bigbrothernigeria.com/ Big Brother]* Nigeria 
* *[http://www.bigbrother.no/ Big Brother Norge]* 
* *[http://ghpacifico.naranya.com/ Big Brother]* Pacific 
* *[http://bigbrother.onet.pl/ Big Brother]* Polen 
* *[http://www.bigbrother.pt/ Big Brother]* Portugal 
* *[http://www.bigbrother.artelecom.ro/ Big Brother]* Romania 
* *[http://www.tntbrat.ru/ Big Brother]* Russland 
* *[http://www.granhermano.telecinco.es/ Big Brother]* Spania
* *[http://www.channel4.com/bigbrother Big Brother]* Storbritannia
* *[http://www.bigbrother.se/ Big Brother]* Sverige 
* *[http://bigbrothersa.com/ Big Brother]* Sør-Afrika 
* *[http://www.bigbrotherthailand.com/ Big Brother]* Thailand 
* *[http://www.nova.cz/bbm/ Big Brother]* Tsjekkia
* *[http://www.bigbrother.de Big Brother]* Tyskland
* *[http://www.cbs.com/primetime/bigbrother6 Big Brother]* USA
Fred Lawrence Whipple

**Fred Lawrence Whipple** (født 5. november 1906, død 30. august 2004) var en amerikansk astronom. Whipple var professor ved Harvard University og sjef for Smithsonian Astrophysical Observatory i perioden 1955–1973.

Hans fremste innsats var da han i 1951 introduserte den *skitne snøballmodellen* for kometkjerner. Når solen varmer opp den ene siden av kometen spres varmen til den underliggende snøen som omvandles direkte til gass (sublimerer). Dette gir opphav til en reaksjonskraft langs kometbanen som enten øker eller minker kjernens hastighet avhengig av rotasjonsretningen.

Han gjorde også beregningsmodeller for satellittbaner og konstruerte et beskyttelseskjold for satellitter, det såkalte *[[Whipple shield]]*. Han oppdaget seks kometer, blant annet den periodiske kometen 36P/Whipple og asteroiden 1252 Celestia.

## Referanser


## Litteratur
* 

## Eksterne lenker
* Harvarduniversitetet: Fred Whipple (engelsk)
12. serierunde i Tippeligaen 2012

**12. serierunde i [[Tippeligaen 2012]]** begynte mandag 28. mai 2012 med fire kamper, tre kamper klokken 18:00 og hovedkampen denne runden mellom Tromsø og Brann på Alfheim stadion klokken 19:00. Kampen mellom Fredrikstad og Viking blir spilt 29. mai klokken 19:00. På grunn av landslagsoppdrag ble tre kamper utsatt, to av disse ble spilt 24. juni og den siste ble spilt 11. juli.


__NOTOC__
## Fakta
### Hønefoss &ndash; Molde

### Sandnes Ulf &ndash; Haugesund

### Stabæk &ndash; Lillestrøm

### Tromsø &ndash; Brann

### Fredrikstad &ndash; Viking

### Rosenborg &ndash; Strømsgodset

### Aalesund &ndash; Sogndal

### Odd Grenland &ndash; Vålerenga

## Eksterne lenker
*  *(Mål, kort, bytter etc.)*
* AltOmFotball  *(Spillerbørs)*
* live.tv2sporten *(Lagoppstillinger)*
Raymond Lyttleton

**Raymond Arthur Lyttleton** (født 7. mai 1911 i Oldbury i Worcestershire, død 16. mai 1995) var en britisk matematiker og  teoretisk astronom. Lyttleton tok sin utdannelse ved King Edward VI Five Ways i Birmingham før han gikk videre til Clare College i Cambridge for å studere matematikk. Han ble ferdig med studiene i 1933. Han ble valgt til Fellow of St Johns College i 1937 og utnevnt til foreleser i matematikk samme år (fremt il 1959). Han var foreleser i teoretisk astronomi fra 1959 til 1969, hvorpå han ble utnevnt til et spesielt opprettet professorat i samme fag. Han ble også valgt til Fellow of the Royal Society i 1955.

## Bibliografi
* * The Comets and Their Origin* (1953)
* *The Stability of Rotating Liquid Masses* (1953)
* *The Modern Universe* (1956)
* * Rival Theories of Cosmology* (1960)
* * Man's View of the Universe* (1961)
* *Mysteries of the Solar System* (1968)
* * The Earth and its Mountains* (1982)
* *The Gold Effect* (1990)

## Referanser


## Eksterne lenker
* ''Professor Raymond A. Lyttleton, F.R.S.'' a tribute by Sharan Majumdar
Chang Do-yong

**Chang Do-yong** (hangul: , hanja: , født 23. januar 1923 i Ryongchon, død 3. august 2012) var en sørkoreansk offiser og statsviter.

Han var kommandant i Sør-Koreas hær under Koreakrigen 1950–1953, og ble som generalløytnant utnevnt til forsvarssjef i Sør-Korea i 1960. Chang var delaktig i militærkuppet i landet i 1961, og fungerte som midlertidig statssjef i egenskap av vervene som militær statsminister fra 21. mai til 3. juli 1961 og formann i Det øverste råd for nasjonal gjenoppbygging fra 16. mai til 3. juli 1961. Viseformannen Park Chung-hee, hjernen bak selve kuppet, tok deretter over ledelsen. At Chang ledet komiteen i begynnelsen, hadde først og fremst sammenheng med ønsket om å legitimere kuppet blant de militære. Han ble senere beskyldt for kontrarevolusjonær virksomhet av etterretningstjenesten og dømt til døden, men ble løslatt i 1963.

Han studerte historie og engelsk ved Toyouniversitetet i Japan under den andre verdenskrig. Chang flyttet til USA i 1963, og tok doktorgrad i statsvitenskap ved University of Michigan i 1969. Han var professor i statsvitenskap ved University of Wisconsin frem til 1993. Han flyttet senere til Florida, og led av demens og Parkinsons sykdom i de siste årene av sitt liv. Chang døde i Orlando i 2012.

## Referanser
Fotofordampning

**Fotofordampning** betegner prosessen når en planet blir strippet for sin atmosfære (eller deler av atmosfæren) på grunn av høyenergetiske fotoner og annen elektromagnetisk stråling. Hvis et foton vekselvirker med et atmosfærisk molekyl, akselereres molekylet og temperaturen øker. Hvis tilstrekkelig energi er til stede kan molekylet eller atomet nå unnslipningshastigheten til planeten og «fordampe» ut i verdensrommet. Jo lavere massetall gassen har, jo høyere hastighet oppnås ved vekselvirkning med et foton. Hydrogen er derfor den gasen som er mest utsatt for fotofordampning.

Begrepet stammer fra ordet «foto» som kommer fra det greske ordet «fos», som betyr «lys». «Fotofordampning» betyr da en fordampning som skyldes lys eller stråling.

## Referanser
Sunshine Coast

**Sunshine Coast** er et byområde i delstaten Queensland i Australia. Stedet har ikke et klart definert sentrum og omfatter steder som Noosa, Maroochydore og Caloundra. Samlet sett er byområdet Australias 10. største by, og den 3. største i Queensland, med sine 251&nbsp;000 innbyggere (2010).

## Se også
*University of the Sunshine Coast
Bukstripet bonitt

**Bukstripet bonitt** (*Katsuwonus pelamis*) er en fisk i makrellfamilien.

Kroppen er langstrakt, spoleformet og rund. Det er bare en liten åpning mellom ryggfinnene. Første ryggfinne har 14–16 piggstråler, og det er 7–9 småfinner bak andre ryggfinne. Brystfinnene er korte med 26–27 piggstråler, og bak gattfinnen er det 7–8 småfinner. Sporden er smal med en kraftig utviklet langsgående kjøl, som har to mindre kjøler på hver side.

Hodet og forkroppen har hudplater, mens resten av kroppen har skjell bare langs sidelinjen. Ryggen er mørk purpurblå og buksiden er sølvfarget med 4–6 langsgående mørke bånd. Arten har ikke svømmeblære. Maksimal størrelse er en lengde på 108&nbsp;cm og en vekt mellom 32,5&ndash;34,5&nbsp;kg. Vanlig størrelse er opptil 80&nbsp;cm lang og en vekt på 8–10&nbsp;kg.

Bukstripet bonitt lever pelagisk i de øvre vannlagene ute på åpent hav. Voksne fisker finnes i vann med temperatur høyere enn 15&nbsp;°C, men larver forekommer kun der overflatevannet har en temperatur høyere enn 25&nbsp;°C. Store ansamlinger av arten finnes helst ved grensen mellom varme og kalde vannmasser, ved oppstrømninger og ved andre hydrografiske diskontinuiteter. Om dagen kan bukstripet bonitt forekomme fra overflaten ned til 260&nbsp;m, men om natten oppholder den seg alltid nær overflaten.

Den svømmer i stim ved overflaten. I nærheten av stimene kan en finne sjøfugler, drivgods, haier, hvaler og andre arter i makrellfamilien. Arten har en kosmopolitisk utbredelse i varmt tempererte og tropiske farvann i alle hav, men finnes ikke i Svartehavet.

Bukstripet bonitt eter mange ulike arter av fisk, bløtdyr og krepsdyr. Den viktigste tiden for å ta til seg næring er tidlig om morgenen og sent om ettermiddagen. Kannibalisme er vanlig. Selv er den bytte for seilfisker og andre størjearter.

Bukstripet bonitt er et av verdens viktigste kommersielle fiskeslag målt etter fangstmengde. I 2010 var verdensfangsten på . Det meste fiskes med ringnot eller ved linefiske. Den selges fersk, frosset eller hermetisk. Hermetisk tunfisk er som regel enten bukstripet bonitt eller albakor. I Japan blir bukstripet bonitt tørket, fermentert og røkt, og solgt som *[[katsuobushi]]*.

## Litteratur
* 

## Eksterne lenker
* 

* 
* 
*
Andrzej Stańczyk

**Andrzej Stańczyk** (født 28. november 1902 i Lubień, død 30. november 1973 samme sted) var en polsk offiser og oberst i den polske hæren. Han mottok gullkors av Ordenen Virtuti Militari og fikk etter innsats i slaget om Narvik det norske Krigskorset.

I 1919 ble han frivillig i den polske hæren og deltok i den polsk-sovjetiske krig. For heltemot på slagmarken ble han to ganger tildelt Tapperhetskorset (Krzyżem Walecznych). Etter krigen forble han i aktiv tjeneste. Fra 1923 til 1925 deltok han på befalskurs. Den 15. juli 1925 ble han utnevnt til fenrik med ansiennitet av 15. juli 1925 og ble beordret til andre infanteriregiment i Sandomierz.

To år senere ble han forfremmet til løytnant med ansiennitet av 15. juli 1927. I 1928 tjenestegjorde han i grensevakten. Fra 1932 tjenestegjorde han i femte Podhale rifleregiment. Den 27. juni 1935 ble han forfremmet til kaptein med ansiennitet fra 1. januar 1935.

Under invasjonen av Polen i september 1939 var han adjutant for femte Podhale rifleregiment. Etter slaget ved Jaślan led hans enhet store tap og noen dager senere ble den oppløst. Sammen med en liten gruppe soldater flyktet Andrzej Stańczyk først til Ungarn og senere til Frankrike, hvor han sluttet seg til den polske brigaden i Camp Coëtquidan i Bretagne. Han ble beordret til Den selvstendige Podhalebrigaden som kompanisjef.

I april 1940 ble han med sin enhet overført til Norge. I mai og juni 1940 deltok han i slaget om Narvik. I slagene ved halvøya Ankenes utmerket han seg ved ekstraordinær tapperhet, ble forfremmet til major, tildelt det norske Krigskorset og det polske Tapperhetskorset. Innstillingen til det norske Krigskorset omtaler hans innsats slik: «Under angrepet den 28. mai 1940 i Norge gav han sin avdeling et eksempel på koldblodighet og mot. Hans soldater krøp frem og nådde temmelig hurtig fjorden ved Nyborg. Ved en heldig manøver innringet han tyskerne og gjennemførte seirig bataljonens angrep.»

Etter Frankrikes fall reiste han til Storbritannia, og derfra som frivillig til general Władysław Anders polske armé i Sovjetunionen. I perioden fra juli 1943 til oktober 15, var han sjef for 16 riflebataljon Lviv, en enhet i 6. Lvov infanteribrigade. Sammen med 2. polske korps deltok han i slaget om Monte Cassino og slaget ved Ancona. Etter slaget ble han forfremmet til oberstløytnant. I 1944 ble han utnevnt til oberst og kommandant for Pommern infanteribrigade, en funksjon han hadde til 1946.

Stańczyk mottok også legionærgraden av USAs Legion of Merit og Storbritannias Military Cross.

Etter krigen vendte Andrzej Stańczyk tilbake til hjembyen Lubień, hvor han døde 30. november 1973 og ble gravlagt på den lokale kirkegården.

## Referanser
Chris Miller

**Christopher «Chris» Miller** (1968) er en amerikansk stemmeskuespiller, animatør, regissør, manusforfatter og storyboardartist. Han er mest kjent for sin regi av *[[Shrek the Third]]* og *[[Puss in Boots (2011 film)|Puss in Boots]]*, samt for å gi stemme i filmserien *[[Madagascar (franchise)|Madagascar]]*.

## Filmografi

### Fjernsyn

## Referanser


## Eksterne lenker
*
Xiang Zhongfa

**Xiang Zhongfa** (, født 1880 i Shanghai i Kina, henrettet 24. juni 1931 i Shanghai) var en kinesisk arbeideraktivist og fremtredende leder av Det kinesiske kommunistiske parti.

Han kom tidlig til Hubei der han arbeidet ved en våpenfabrikk i Hengyang. Under Det kinesiske kommunistiske partis sjette nasjonalkongress i juni-juli 1928 i Moskva ble han valgt til partiets lederskap sammen med Li Lisan. Han var partiets generalsekretær i 1928-1929 og igjen - etter at Li Lisan ble fjernet - i perioden 1930-1931.

Han var den eneste av partiets toppledere som kom fra arbeiderklassebakgrunn. 

Under fraksjonsstridighetene innen partiet ble han i januar 1931 fjernet fra makten av Wang Mings sovjettro gruppe «de 28 bolsjeviker».

Xiang var klar over at han hadde tapt all innflytelse og bare ble holdt frem som et arbeiderklassealibi innen partikretser. Han mistet tillit til både revolusjonen og kommunistpartiet, og vendte sin interesse mot kvinner og luksusliv. Ved hjelp av sin tilgang til Partiets kontoer levde han i en villa med sin elskerinne, noe som utløste kritikk fra partifeller og gjorde Zhou Enlai urolig ettersom det allerede var vanskelig nok for ham å trygge ledelsens sikkerhet. 

Xiangs ekstravagante liv varte ikke lenge. Med arrestasjonen og den påfølgende politiske sideskiftet i 1931 av en av Zhous nærmeste underordnede, Gu Shunzhang, som var Partiets sikkerhetssjef, ble Xiang angitt. Han ble arrestert den 21. juni 1931 i den juvelerforretning han benyttet som front i den franske konsesjon. Xiang ble arrestert sammen med sin elskerinne, Yang Xiuzhen, en kabaretdanserinne fra en av Shanghais nattklubber.

Han røpet da for Kuomintang raskt alt han visste om kommunistpartiet i Kina. Men Chiang Kai-shek kom raskt til at han ikke kunne nyttiggjøre seg Xiang som mulig marionett innen kommunistenes rekker, og lot ham henrette.

## Referanser
Leigh Francis

**Leigh Francis** (født 30. mai 1973) er en engelsk entertainer, mest kjent for å ha laget Channel 4s *[[Bo' Selecta!]]* og for sin rolle som Keith Lemon i flere ITV-programmer.

## Referanser


## Eksterne lenker
*
My Arae

**My Arae** (μ Ara, μ Arae), ofte referert til ved betegnelsen i Henry Draper-katalogen (*HD 160691*), er en hovedseriestjerne av klasse G. Stjernen ligger ca. 50&nbsp;lysår unna jorden i stjernebildet Alteret. Stjernen har et planetsystem med fire kjente planeter, hvorav tre av dem har masser sammenlignbare med Jupiter. Systemets innerste planet var den første «varme Neptun eller super-jord» som ble oppdaget.

## Noter og referanser
;Noter



;Referanser



## Eksterne lenker
* GJ 691
* HR 6585
Tom McGrath

**Thomas «Tom» McGrath** (født 1964) er en amerikansk stemmeskuespiller og animatør som var med-regissør (sammen med Eric Darnell) av komedien *[[Madagaskar (film)|Madagaskar]]* (2005) og etterfølgeren *[[Madagaskar 2]]* (2008). Han har også arbeidet som en stemmeskuespiller på andre animerte filmer fra DreamWorks slik som *[[Nedenom og hjem igjen]]* (2006) og *[[Shrek the Third]]* (2007).

## Filmografi
### Film

### Fjernsyn

## Eksterne lenker
*
Marc Silk

**Marc Silk** (født 1972) er en stemmeskuespiller fra Solihull i England.

Han er kjent for sitt arbeid som stemmeskuespiller i *[[Star Wars]]: Episode I. Den skjulte trussel* (1999), *PlayStation All-Stars Battle Royale* (2012) og *MediEvil II* (2000) 

## Referanser


## Eksterne lenker
*
Gliese 436

**Gliese 436** er en rød dverg omtrent 33,1&nbsp;lysår unna i stjernebildet Løven i Dyrekretsen. Den har en tilsynelatende visuell størrelsesklasse på 10,67 som er alt for svakt til å kunne ses med det blotte øye. Den kan imidlertid ses med beskjedent teleskop med 2,4&nbsp;tommers irisblender. I 2004 ble eksistensen av en eksoplanet i bane rundt stjernen bekreftet. Det finnes også indikasjoner på at det finnes en annen planet med lav masse i systemet, med det er ikke bekreftet.

## Referanser




## Eksterne lenker
* 
*
Viglsjøen

**Viglsjøen** eller *Vigelsjøen* (sørsamisk: *Guevtelsjaevrie*) er en innsjø i Tydal og Røros kommuner i Trøndelag. Sjøen ligger 888 meter over havet, mellom Viglfjella i øst og Storhøgda i vest, i hjertet av Skardsfjella og Hyllingsdalen landskapsvernområde. Sjøen består av et stort hovedbasseng på 3,47 km² i nordvest, og et mindre, oppstykket basseng på 1,20 km² i sørøst. Sjøen har tilsig fra flere bekker, og utløp i sørenden til elva Viglåa som renner ned til Hyllingen. Vannskillet mellom Østlandet og Trøndelag går like nordvest for Viglsjøen.

Landskapet rundt sjøen bærer tydelige spor fra siste istid. I vernesammenheng peker eskerområdet ved Vigelsjøen seg ut som en viktig lokalitet, både fordi det er fantastisk fine formelementer her, og fordi det representerer et viktig vitnesbyrd om drenering av smeltevann over hovedvannskillet.

Det finnes også en rekke spor av samiske boplasser og tekniske innretninger etter reindrift i området.

I sjøen finnes opprinnelig røye, mens ørret ble introdusert i midten av forrige århundre.

## Fotnoter



## Referanser
Super-jord

En **super-jord** er en eksoplanet med en masse som er høyere enn jordens, men betraktelig under massen til solsystemets minste gasskjemper Uranus og Neptun – begge mer eller mindre 15&nbsp;jordmasser. Begrepet *super-jord* refererer bare til massen til planeten, og impliserer ikke noe om overflateforhold eller beboelighet. Et alternativt begrep som «gassdverger» kan være mer nøyaktig for de i den øvre enden av masseskalaen.

## Referanser
Mister Moonlight (sang fra 1962)

**«Mister Moonlight»** er en sang som ble skrevet Roy Lee Johnson. Han var gitarist for gruppen Dr. Feelgood and The Interns, og de ga ut sangen som B-side til singlen «Doctor Feel-Good» i 1962. Det var Johnson selv som var vokalist på «Mister Moonlight».

## The Beatles' versjon

The Beatles' coverversjon av «Mr. Moonlight», ble først utgitt 4. desember 1964 på deres fjerde britiske album *[[Beatles For Sale]]*. I USA ble den utgitt 15. desember 1964 på *[[Beatles '65]]*.

Gruppen spilte «Mr. Moonlight» på spillejobber i 1962 og 1963. Dobbeltalbumet *[[Live! at the Star-Club in Hamburg, Germany; 1962]]* (utgitt 1977) inneholder et opptak fra desember 1962 hvor de spilte i Hamburg. Arrangementet er veldig likt det de skulle ende opp med på *Beatles For Sale*, med unntak av Lennons åpnings skrik.

Gruppen spilte inn fire tagninger 14. august 1964 i Abbey Road Studios hvorav det fjerde ble utgitt i 1996 på *[[Anthology 1]]*. Tagning 1 som kun besto av åpningsropet til Lennon, ble også med. Lyden på George Harrisons sologitar er veldig forvrengt til 1964 å være.

De spilte inn fire nye tagninger 18. oktober 1964 og denne gang spilte Harrison på en afrikansk tromme i stedet for gitar, mens Paul McCartney spilte orgel.

### Musikere og instrumenter på The Beatles' versjon

*John Lennon: elektrisk gitar, vokal
*Paul McCartney: bass, orgel, harmonivokal
*George Harrison: afrikansk tromme, harmonivokal
*Ringo Starr: bongoer

## Referanser
55 Cancri

**55 Cancri**, også katalogisert **Rho<sup>1</sup> Cancri** eller forkortet **55 Cnc**, er en dobbeltstjerne beliggende ca. 41&nbsp;lysår unna jorden i stjernebildet Krepsen. Systemet består av en hovedseriestjerne av klasse G og en mindre rød dverg, adskilt av over &nbsp;AE (tusen ganger avstanden mellom jorden og solen).

Per 2011 har fem eksoplaneter blitt bekreftet å gå i bane rundt moderstjernen, 55&nbsp;Cancri&nbsp;A (hovedseriestjernen). 55&nbsp;Cancri-systemet var det første kjente til å ha fire, og senere fem planeter – og kan kanskje ha fler. Den innerste planeten (e) passerer foran 55&nbsp;Cancri&nbsp;A sett fra jorden. Den innerste planeten var antatt å være en terrestrisk «super-jord»-planet med en masse som tilsvarer ca. halvparten av Neptuns, men det har siden vist seg at den siden av planeten som vender mot stjernen har temperaturer over &nbsp;K – varmt nok til å smelte metall. En teori antyder at planetens steinete kjerne er omgitt av et lag av vann i en «superkritisk» fase hvor det er både væske og gass, toppet med et teppe av damp. Massene til planetene b og d er sammenlignbare med Jupiter, mens c og f har masser tilsvarende ca. halvparten av Saturns.

## Referanser




## Eksterne lenker
* 
* 
*
Zymer Bytyqi

**Zymer Bytyqi** (født 1996) er en belgiskfødt norsk-kosovisk fotballspiller som spiller for den bulgarske klubben CSKA Sofia. 

Som 15 åring var han på prøvespill i Premier League-klubben .

## Karriere
### Sandnes Ulf
Bytyqi debuterte i Eliteserien i kampen mellom  og  den 28. mai 2012. Han ble med det tidenes yngste spiller i Eliteserien kun 15 år gammel og slo Sverre Øklands rekord fra 2009. Rekorden ble senere slått av Martin Ødegaard.

### Red Bull Salzburg
I august 2012 ble Bytyqi og  enig med østerrikske  om overgang fra 1. januar 2013. Han vendte tilbake til  på lån etter 6 måneder. Returen til Sandnes Ulf bød på flere problemer og lite spilletid.

### Viking
I januar 2015 ble han presentert som -spiller etter å ha undertegnet en 3-årskontrakt med klubben. Bytyqi debuterte for  i tippeligaens 1. runde, 6. april 2015, da han ble byttet inn for Samuel Adegbenro etter 70 minutter. Kampen ble spilt borte mot  på Isachsen Stadion og endte 1-0 til hjemmelaget. Bytyqi fikk sitt første Viking-mål i runden etter, hjemme mot . Dette var hans første mål på toppnivå i karrieren, og kampen endte 3 - 1 til . I april 2017 forlenget Bytyqi kontakten med 2 år. I november 2018 forlenget han kontrakten til ut 2020. Han fikk flere oppturer i løpet av sesongen, blant annet den kampavgjørende skåringen mot  som ble spilt på den tradisjonsrike 16. mai runden foran over 12000 tilskuere. Bytyqi spilte totalt 21 kamper i sin debutsesong for klubben. Etter seks sesonger i signerte Bytyqi i januar 2021 for den tyrkiske Süper Lig-klubben Konyaspor.

### Konyaspor
Den 8. januar 2021 signerte Bytyqi en to og et halvt års kontrakt med den tyrkiske klubben Konyaspor og fikk draktnummer 14. To dager senere fikk han sin debut for klubben, i kampen mot , da han ble byttet inn for Deni Milošević etter 75 spilte minutter.

### CSKA Sofia
I september 2024 signerte Bytyqi for den bulgarske klubben CSKA Sofia.

## Meritter
#### Viking
* Seriemester 1. divisjon: 2018
* Norgesmester Cupen: 2019

## Referanser


## Eksterne lenker
*
Soga om Gunnar, tullingen på Keldugnup

***Soga om Gunnar, tullingen på Keldugnup*** (*Gunnars saga Keldugnúpsfífls*) er en islendingesaga fra 1400-tallet. Historien foregår i Norge og på det østlige Island i siste del av 900-tallet og handler om *Gunnar* og broren *Helge*. Sagaen har blitt sammenlignet med *[[Kjalnesinga saga]]*.

Gunnar blir i oppveksten regnet som en narr og tomsing. Han overvinner dette, og dreper fiendene sine, Torgrimssønnene. Han dreper også troll før han og broren Helge reiser til Norge. Her dreper Gunnar en av Håkon jarls menn, og må bøte for dette og beholder jarlens vennskap. Gunnar vender hjem til Island, og gifter seg.

Det er en forholdsvis sent skrevet saga, og den er bare bevart i noen papirhåndskrifter fra 1600-tallet. Oversatt til nynorsk av Jan Ragnar Hagland 2014.

## Referanser
French Open 2012

**French Open 2012** ble arrangert mellom 27. mai og 11. juni i Paris. French Open er en Grand Slam-turnering i tennis på grus og blir spilt på Roland Garros-stadion. 

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Double
### Mixeddouble

### Double damer

### Double herrer
Annanias Batalden

**Annanias Batalden** (født 25. august 1893 på Batalden i Flora kommune, død 12. juni 1973) var en foregangsmann for bedring av de handikappedes livskår på Vestlandet. For sitt arbeid mottok han Kongens fortjenstmedalje i gull.

Han var født og oppvokst på øya Batalden utenfor Florø. Han ble født med cerebral parese, og hadde endel problemer i oppveksten på grunn av det; blant annet ble han nektet skolegang fordi de lokale myndighetene trodde at han var psykisk utviklingshemmet. Da han var tenåring oppdaget soknepresten at han var en begavet gutt, og anbefalte ham til spesialskolen «Arbeidsskole for Vanføre»  i Oslo (nå Sophies Minde). Annanias Batalden begynte ved Sophies Minde i 1909. Ved skolen lærte han blant annet å bruke føttene til veving, maling og snekkeroppgaver, siden hendene ikke kunne benyttes på grunn av cerebral paresen. 

I 1933 etablerte Batalden Sunnfjord Vanførelag. Han reiste rundt i fylket, ofte i en pedaldrevet vogn som han kjørte selv, for å informere og rekruttere medlemmer. Han satt som leder for Sunnfjord Vanførelag i 29 år, og bidro til at nærmere 50 lokallag og støttelag for vanføresaken ble etablert på Vestlandet. Han var også reisesekretær i Vestlandske Vanførelag.  

Han stod dessuten bak hjemmet «Vestbris» for handikappede på Havreneset i Florø. En større del av hans egen eiendom ble donert til formålet. Institusjonen var i bruk til den ble lagt ned i 1984.

## Referanser
Uavhengige deltakere under Sommer-OL 2012

Fire **uavhengige deltakere** var med i Sommer-OL 2012.

De nederlandske Antiller ble oppløst i 2010, og dermed ble også medlemskapet i IOK trukket. Deltakere fra antillene fikk likevel delta under det olympiske flagg i lekene i 2012. Tre utøvere fra Curaçao deltok under olympisk flagg.

Maratonløperen Guor Marial fra Sør-Sudan, som ikke hadde egen nasjonal olympisk komité i 2012, deltok også under OL-flagget i lekene i London. 

## Friidrett

;Menn

*400 meter - Liemarvin Bonevacia (Curaçao)
*Maraton - Guor Marial (Sør-Sudan)

## Judo

;Menn

*-81kg - Reginal de Windt (Curaçao)

## Seiling

;Kvinner

*Laser Radial - Philipine van Aanholt (Curaçao)

## Referanser


## Eksterne lenker
* Resultater og profilside  på sports-reference.com
Christian Kielland

**Christian Caspar Gabriel Kielland** (født 10. november 1871 i Zululand, død 18. mars 1941 i Oslo) var en norsk privatpraktiserende gynekolog. Han ble født i Sør-Afrika som sønn av misjonæren pastor Jan Olaus Kielland (1833–1898) og Hanna Olsen (1842–1913) og gift 1900 med Alice Franziska Louise Traub (f. 1875).

## Bakgrunn og virke
### Bakgrunn
Kiellands kom fra en skipsrederfamilie hjemmehørende nær Stavanger. I 1874 kom familien tilbake til Norge fra Afrika, og Kielland begynte sin utdannelse, først ved Oslo katedralskole, der han tok examen artium i 1891. Han studerte deretter medisin ved Universitetet i Kristiania, der han ble uteksaminert i 1899. 

### Karriere
Etter en praksisperiode ved sykehuset i Gravdal i Lofoten, returnerte han til Christiania i 1901 for å arbeide i kirurgisk avdeling på Rikshospitalet. Fra 1902 til 1904 jobbet han i Fødsels-stiftelsen og var fødselslege ved Universitetetsklinikken. Her utviklet han en fødselstang som fikk stor oppmerksomhet internasjonalt. I årene 1911–1914 var han den såkalte senior registrar i Fødsels-stiftelsen. Han arbeidet også i København og det katolske sykehus i Oslo.

Kielland foreslo en ny måte å korrigere fremfallen livmor (livmorprolaps) som ble vel ansett i utlandet. Hans internasjonale omdømme og berømmelse hvilte likevel helt på fødselstangen som bærer hans navn. Han begynte å bruke denne i 1908 i egen praksis. Han var også privat assistent hos professor Kristian Brandt (1859–1932) i denne perioden. I løpet av de neste sju årene samlet han et materiale fra 352 forløsninger. Kielland presenterte tangen i 1908, da han holdt et foredrag for det Kirurgiske Samfunn i Christiania med tittelen "Fødselstangens mekanisme og teknikk". To år senere i 1910, demonstrerte han tangen sin i København og ved ulike klinikker i Tyskland. Men det var ikke før 1915 under et besøk i München gynekologisk forening på invitasjon fra professor Döderlein at tangen hans fikk den anerkjennelsen den fortjente.
I 1916 publiserte Kielland en fullstendig beskrivelse av tangen i en 31 siders artikkel på tysk, med brukerinstruksjoner.

Selv om tangen ble gjenstand for intens diskusjon, men også ble hyppig brukt i utlandet, ble den de første årene ikke brukt på hans eget arbeidssted, Fødselsstiftelsen i Kristiania. Til tross for at Kielland i mer enn ti år arbeidet tett sammen med professor Brandt, fikk ikke tangen noe gjennombrudd i Norge, snarere tvert imot. Brandt syntes ikke den hadde noen fortrinn fremfor den han allerede brukte. Simpsons tang oppfylte alle rimelige krav, mente han, ”saa det har ikke været behov for nogen anden”. Han syntes ikke at det var mye å lære av sin tidligere reservelege. I annenutgaven av Brandts lærebok i fødselshjelp som kom i 1922, sju år etter at Kielland hadde vakt slik oppsikt internasjonalt, nevnes tangen ikke. Kiellands tang ble, så vidt vi vet, ikke brukt på Kvinneklinikken, Rikshospitalet før etter Brandts avgang i 1930.

Kielland var medlem av Den norske lægeforening og Kristiania legeforening.

## Referanser


## Litteratur
* 
* 
* 
* 
*
Sprint-NM på skøyter 2007

**Sprint-NM på skøyter 2007** ble avholdt på Slåtthaug kunstisbane i Bergen 6. og 7. januar 2007. 

Junior-NM i Sprint for både damer og herrer ble også arrangert samme sted, samme helg. Teknisk arrangør var Fana Idrettslag.
Starttidspunktet for søndagens løp ble fremskyndet fra klokken 11.00 til klokken 10.00 på grunn av store junior-klasser.

## Mesterskapsrekorder

## Sammenlagt damer senior

## Sammenlagt herrer senior

## Sammenlagt damer junior

## Sammenlagt herrer junior

## Funksjonærer og delegerte
* Overdommer var Knut Arthur Olsen, assisterende overdommere var Roald Farestveit (senior) og Ole Kannelønning (junior).
* Startere var Trond Ratdal (senior) og John Egil Lilletvedt (junior). 
* Teknisk delegert NSF: Erik Øsmundset

## Referanser




## Eksterne lenker
* Meny-side på NSFs sider med bilder av norgesmesterne.
* Uttak NM sprint senior og junior  på NSFs sider. Sist oppdatert 5. jan 2007.
;Resultater
* Norges Skøyteforbund – Resultatliste 
*  
*  
*  
*  
*  Resultatmeny senior på EffeSport.nl
;Diverse
* NM Sprint 6.-7. januar 2007 *Omtale i Årsrapporten til arrangøren Fana IL Skøyter*
Kvinnehelse

**Kvinnehelse** er det fagområdet som handler om helseforhold som spesifikt gjelder kvinner. Kvinnekroppen er annerledes enn mannskroppen og kvinner har helseutfordringer som menn ikke har. Begrepet *kvinnemedisin* er også brukt, men *kvinnehelse* kan forstås som et noe bredere begrep som også tar opp emner som ikke er direkte medisinske. Kvinnehelse kan dels ses som et helsefaglig eller medisinsk tematisk forskningsområde og dels som en del av kvinneforskningen.

I 1997 nedsatte Sosial- og helsedepartementet et utvalg, ledet av professor i samfunnsmedisin Johanne Sundby, til å lage en offentlig utredning om Kvinners helse i Norge, NOU 1999:13.

I 2006 ble Nasjonal kompetansetjeneste for kvinnehelse opprettet av Helse- og omsorgsdepartementet.

Fra 1. januar 2020 endret kompetansetjenesten navn til Nasjonalt senter for kvinnehelseforskning.

## Kvinnehelseutvalget
NOU 2023:5 «Den store forskjellen - Om kvinners helse og betydningen av kjønn for helse» ble offentligjort 2. mars 2023, og ble ledet av Christine B. Meyer.

Utvalget fremhevet at kjønn påvirker helse, og peker på fire hovedutfordringer: lav status for kvinnehelse, manglende samordning og faglig forankring, svikt i kunnskapsformidling og at kvinners stemmer ikke høres. Tiltakene omfatter økt status, bedre koordinering, styrket kunnskapsgrunnlag og større brukermedvirkning. Det ble foreslått en ramme på én milliard kroner og totalt 75 konkrete tiltak med kostnadsanslag for første år.

## Kvinnearbeidshelseutvalget
8. mars 2024 ble det oppnevnt et utvalg som skulle utarbeide et helhetlig kunnskapsgrunnlag om kvinners arbeidshelse og komme med tiltak for å forbedre kvinners arbeidshelse og redusere fravær og frafall blant kvinner i arbeidslivet. NOU 2025:5 «Kvinners arbeidshelse - Kunnskap og tiltak» ble offentligjort 1. april 2025 og ble ledet av Nina Tangnæs Grønvold. 

## Referanser
Mara (distrikt)

**Mara** er et distrikt i provinsen Cotabambas i regionen Apurímac i Peru. Distriktets nasjonale statistikkode er 030505 og hovedstaden er Mara.

Distriktet ble opprettet den 2. januar 1857.

## Landsbyer i distriktet Mara

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: Mara
Dekanat

**Dekanat** er en enhet innenfor den katolske kirke og flere anglikanske kirkesamfunn, deriblant den engelske kirke. Et dekanat ledes av en dekan og utgjør et mellomnivå mellom et sogn og et bispedømme. Et prosti utgjør en tilsvarende enhet i den norske kirke.

I den antikke Egyptiske kalender er ett dekanat en uke på 10 dager. Zodiacen ble og delt inn i 36 dekanater hver på 10 grader.

## Referanser
Halvor Fjermeros

**Halvor Fjermeros** (født 1951) er en norsk forfatter, journalist og politiker (Rødt).

## Liv og virke
Han er utdannet vernepleier og jobbet blant annet på Emma Hjorths Hjem, en institusjon for psykisk utviklingshemmede, som han senere skrev en bok om. Fjermeros har også jobbet som journalist i *[[Klassekampen]]* i flere år.

Siden 2007 er han Rødts gruppeleder og bystyrerepresentant i Kristiansand.

## Valg 2011
I kommunevalget i 2011 fikk Rødt Kristiansand 618 stemmer, som utgjorde 1,6 % av stemmene i Kristiansand. Fjermeros beholdt mandatet i bystyret. Han fikk 172 personstemmer og 316 slengere. Dermed kom han på 5.-plass i antall slengere.

## Bibliografi
* 1998: *Om hundre år er allting glemt? : 100-års jubileumsskrift for Emma Hjorths hjem 1898-1998.* Bærum kommune. Sandvika. ISBN 82-994863-0-0
* 2009: *Åndssvak! Et bidrag til sentralinstitusjonens og åndssvakeomsorgens kulturhistorie.* Universitetsforlaget. Oslo. ISBN 978-82-15-01362-6
* 2013: *Med lik i lasten*. *Operasjon Asfalt – de sovjetiske massegravenes skjebne i Norge. *Den ukjente historien om oppgravingen av levninger etter 8000 sovjetiske krigsfanger i 1951. Spartacus. Oslo. ISBN 9788230401033
* 2014: *Uro i euroland. *En europeisk reiserapport om avmakt og motstand blant fagorganiserte og sosiale bevegelser i det nye arbeidslivet i EU. Forlaget Res Publica. Oslo. (utgivelse september 2014)
* *«Op til himmel, ned til Hel» : en biografi om nasjonsbyggeren Nicolai Wergeland* Portal 2014 ISBN 978-82-831-4024-8
* Diverse bidrag i form av artikler, for eksempel i *Musikkens nødvendighet.* (2002). Norsk komponistforening. Oslo. ISBN 82-462-0043-7

## Referanser


## Kilder
* Presentasjon av Halvor Fjermeros i Forfatterkatalogen på Forfattersentrums nettsider
Sagaen om kjalnesingene

***Sagaen om kjalnesingene*** (*Kjalnesinga saga* eller *Búa saga Andríðarsonar* – «Sagaen om Bue Andridson») er en islendingesaga fra tidlig på 1300-tallet. Historien foregår på det sørvestlige Island og i Norge i Harald Hårfagres regjeringstid (ca 860-930) og handler om *Búi Andríðsson*, hans kone *Fríðr* og sønnen *Jökul Búasonar*, som til sist blir farens banemann. Sagaen har blitt beskrevet som «a colourful and entertaining work reminiscent in many ways of legendary sagas».

Bui oppholder seg i Norge, hvor han bor hos «Kong Dovre» av Dovrefjell, og gifter seg med kongens datter Frid. De får sønnen Jøkull sammen, men faren anerkjenner ikke sønnen. Sagaen ender med en kamp mellom far og sønn hvor faren dør, mens sønnen flykter. Historien i sagaen videreføres i *[[Tåtten om Jøkel Buesson]]*, som forteller om Jökuls videre eventyr, «a tale whose events are even more improbable than those of the saga.»

Oversatt til bokmål av Arnhild Mindrebø i 2014.

## Se også
* Sagaen om Bård Snæfellsås, som også inneholder slektskap med troll

## Referanser


## Eksterne lenker
* Kjalnesinga Saga på norrønt hos heimskringla.no
Blyantkråkeboller

Se tekst 

**Blyantkråkeboller**, slekten *Cidaris*, er en gruppe kråkeboller kjennetegnet av lange, tykke pigger. Slekten er best kjent fra sydlige strøk, men en av artene, *Cidaris cidaris*, finnes også på dypt vann i Norge.

Piggene i blyantkråkeboller kommer i to størrelser. De har et stort antall små pigger slik som vanlige kråkeboller, i tillegg har de en serie lange, blyanttykke pigger (som har gitt gruppen navn). Fordi disse piggene er så store, har blyantkråkebollene bare noen får av dem. Hver pigg er festet til skroget med et lite kuleledd. Kuleleddene til de store piggene gir disse kråkebollene et meget karakteristisk utseende, selv uten pigger. Skrog og løse pigger av blyantkråkeboller er vanlige som fossiler. Slekten *Cidaris* er en relativt gammel slekt i familien Cidaridae.

## Arter
Slekten *Cidaris* er i dag en liten slekt med relativt få arter. Ifølge *the World Register of Marine Species* finnes det 8 nålevende arter i slekten. Disse er:

* *[[Cidaris abyssicola]]* (A. Agassiz, 1869)
* *[[Cidaris annulata]]* (Gray)
* *[[Cidaris baculosa]]* (Lamk.)
* *[[Cidaris blakei]]* (A. Agassiz, 1878)
* *[[Cidaris canaliculata]]*
* *[[Cidaris cidaris]]* (Linnaeus, 1758)
* *[[Cidaris rugosa]]* (H. L. Clark, 1907)
* *[[Cidaris thouarsii]]* (Val.)

## Referanser

## Eksterne lenker
*
Every Little Thing (Beatles-sang)

**«Every Little Thing»** er en sang av The Beatles som ble skrevet hovedsakelig av Paul McCartney, men offisielt kreditert Lennon/McCartney. Sangen ble først utgitt 4. desember 1964 på gruppens fjerde britiske album *[[Beatles For Sale]]*. I USA ble den først utgitt 14. juni 1965 på albumet *[[Beatles VI]]*, og der var den siste spor på side 2.

## Bakgrunn

McCartney skrev «Every Little Thing» med tanke på gruppens neste singel, men *[[I Feel Fine]]* ble valgt i stedet. McCartney spilte den for manager Brian Epstein og følte der og da den var bra, men i etterkant betrakter McCartney sangen mer som «påfyll» til albumet. Teksten var sannsynligvis myntet på hans daværende kjæreste Jane Asher. Den bærer preg av at de fortsatt er stormede forelsket i hverandre, men at det hele blir sett for mye i fra mannens side, og ikke så mye kvinnens. John Lennon mente at han muligens hjalp til å skrive sangen ferdig.

Det som er spesielt med «Every Little Thing» med hensyn til at McCartney mest skrev den, er det faktum at den blir sunget av Lennon. McCartney bidrar med vokal kun i refrengene sammen med Lennon. Verken Lennon eller McCartney har kommet med noen kommentarer vedrørernde dette faktum i sine intervjuer der de går i gjennom sangene.

## Innspilling

Gruppen startet innspillingen av «Every Little Thing» 29. september 1964 i Abbey Road Studios. De spilte inn fire tagninger hvorav den siste ble ansett som den beste, men det ble bestemt at de skulle prøve mer dagen etter. 30. september 1964 spilte de inn fire tagninger til. En av dem ble avbrutt siden McCartney begynte å rape mens han sang. En annen fullstendig gjennomkjøring avsluttet med hysterisk latter. George Harrison brukte sin 12-strenger Rickenbacker gitar. På tagning 8 la de på piano (McCartney), pauke (Ringo Starr) og en ekstra sologitar. Et bilde fra denne overdubbingen finnes i boka *The Beatles Recording Sessions* (side 48). Lennon sitter i bakgrunnen uten synlig gitar i fanget. Derfor tyder det på at Harrison la på denne ekstra sologitaren. Lennons stemme er forresten dobbelt innspilt.

### Musikere og instrumenter

*John Lennon: akustisk gitar, vokal
*Paul McCartney: bass, harmonivokal
*George Harrison: sologitar (12-strengers Rickenbacker), sologitar (6-strenger)
*Ringo Starr: trommer, pauke

## Coverversjon

I 1969 ga gruppen Yes ut en coverversjon av «Every Little Thing» på sitt debutalbum *[[Yes (album)|Yes]]*. Musikere på den versjonen er:

* Jon Anderson: vokal
* Peter Banks: gitar, vokal
* Tony Kaye: orgel
* Bill Bruford: trommer
* Chris Squire: bass, vokal

## Referanser


## Eksterne lenker
* Sangteksten (presentert på The Beatles' offisielle webside).